b"\n_START_ARTICLE_\nMuseu Nacional de Praga\n_START_SECTION_\nHist\xc3\xb2ria\n_START_PARAGRAPH_\nEs va fundar el 1818 com a Museu patri\xc3\xb2tic de Boh\xc3\xa8mia ( Vlasteneck\xc3\xa9 muzeum v \xc4\x8cech\xc3\xa1ch). El 1848 pren el nom de Museu txec ( \xc4\x8cesk\xc3\xa9 muzeum), de 1854 a 1919 el de Museu Real txec ( Muzeum Kr\xc3\xa1lovstv\xc3\xad \xc4\x8desk\xc3\xa9ho). L'edifici ocupat pel museu \xc3\xa9s obra de Josef Schulz, l'arquitecte del Teatre nacional de Praga, constru\xc3\xaft en la mateixa \xc3\xa8poca (1885 - 1890)._NEWLINE_Des de fa 150 anys el museu domina la pla\xc3\xa7a de Venceslau i \xc3\xa9s un s\xc3\xadmbol ineludible de la cultura i la naci\xc3\xb3 txeques. A l'agost de 1968, despr\xc3\xa9s de la Primavera de Praga, la seva fa\xc3\xa7ana va ser danyada pels trets dels tancs de les unitats del Pacte de Vars\xc3\xb2via que havien enva\xc3\xaft Praga i prenien posici\xc3\xb3 al voltant dels estudis de la R\xc3\xa0dio Txecoslovaca, situats no lluny d'all\xc3\xa0."